﻿ SESIUNI ŞTIINŢIFICE ÎN ŢARĂ IOAN MĂRGINEAN 1. 10 ani de învăţământ de sociologie şi psihologie la Oradea. Împlinirea a 10 ani de la introducerea învăţământului de sociologie (şi de psihologie) la Universitatea din Oradea a prilejuit organizarea unor interesante manifestări ştiinţifice în zilele de 26 şi 27 octombrie 2006. Mai întâi, se cuvine să fie apreciat faptul că nu este vorba de o simplă aniversare a unei date, cât mai ales de activitatea valoroasă desfăşurată şi de rezultatele semnificative obţinute de către colegii din acea parte de ţară în pregătirea mai multor generaţii de studenţi. Un merit deosebit pentru iniţiere şi rezultate îl are profesor univ.dr. Floarea Chipea, care a ştiut să se înscrie în ofensiva de extindere a învăţământului universitar la Oradea şi să formeze un colectiv profesoral de înaltă competenţă. Manifestările ştiinţifice au demarat printr-o Adunare generală, cu participarea membrilor Senatului Universităţii, a autorităţilor locale şi a studenţilor, în cadrul căreia s-au conferit titlurile de Doctor Honoris Causa profesorilor Paul H. Stahl şi Ilie Bădescu, două personalităţi de seamă ale sociologiei şi culturii româneşti. Alături de alţi colegi de la Universitatea Bucureşti, proaspeţii laureaţi au avut o contribuţie importantă la susţinerea şi dezvoltarea învăţământului sociologic la Oradea, în primii ani de la înfiinţare, contribuind la consolidarea acestuia. În succesiunea activităţilor au urmat prezentările de comunicări ştiinţifice şi dezbateri în şedinţe în plen, pe domenii (sociologie şi asistenţă socială, respectiv psihosociologie) şi pe secţiuni. În plenul lucrărilor din domeniului sociologiei şi asistenţă socială s-au pus în discuţie aspecte semnificative privind dezvoltarea rurală, constituirea clasei mijlocii şi activitatea de asistenţă socială în România. La rândul lor, secţiunile au cuprins şase teme generale, cu zeci de prezentări ale participanţilor nemţi din toată ţara. Este vorba de teme referitoare la: politici sociale şi asistenţă socială; opinie publică, comunicare, tranziţia instituţiilor; sociologie economică şi organizaţională, delincvenţă; dezvoltări ale teoriei şi metodologiei sociologice şi antropologice; familia şi educaţia; sociologia şi antropologia rurarului. Caracteristica generală a fost aceea a plasării temelor analizate în contextul integrării europene a României, căutându-se să se evidenţieze consecinţe şi evoluţii posibile. 2. Conferinţa anuală a Asociaţiei Române de Sociologie (ASR) a avut loc la Braşov, în perioada 23–25 noiembrie 2006, cu contribuţia organizatorică a prof. Silviu Coposescu, prorector al Universităţii braşovene şi a colegilor sociologi din localitate. CALITATEA VIEŢII, XVIII, nr. 1–2, 2007, p. 173–174 174 IOAN MĂRGINEAN 2 Activităţile au fost axate pe examinarea modului în care profesia de sociolog îşi face simţită prezenţa în societatea românească. Un punct distinct al preocupărilor participanţilor l-a constituit Proiectul Legii Învăţământului Superior, respingându-se acele prevederi care reduc autonomia universitară şi reintroduc centralismul prin roluri sporite asumate de către Minister şi Agenţiile de profil, fie că este vorba de modalităţile de constituire a conducerii universităţilor, fie de introducerea unor criterii de calitate nerealiste şi/sau nerelevante, fie de modalităţile de promovare a cadrelor didactice. Cât priveşte dezbaterile ştiinţifice propriu-zise, mai întâi dacă nu au participat toţi cei înscrişi, apreciez lucrările ca reprezentând un succes atât sesiunile tematice (politici sociale, politici publice şi dezvoltarea comunităţii, bune practici în asistenţa socială; respectiv cercetări sociologice recente) şi (mesele rotunde, cât şi lansările de carte). Concluzia mai este că sociologia românească devine tot mai mult o forţă activă a societăţii, cu multe programe de formare profesională universitară şi postuniversitară, cu proiecte de cercetare relevante. Cu toate acestea, aşa cum s-au exprimat mulţi participanţi, mai sunt multe de făcut, pentru că sociologia să-şi dovedească valenţele sale multiple în societatea românească, având în vedere că deja s-au atins numărul critic de absolvenţi pentru a se putea urmări o astfel de ţintă, creativitate şi înnoire socială. Pe de o parte, este vorba de introducerea predării sociologiei în toate liceele şi facultăţile, ca un mijloc de pregătire a tinerilor în domeniul social, atât de necesară pentru înţelegerea proceselor din societate şi propria orientare într-o multitudine de domenii şi probleme cu care vor avea de-a face în viaţa de zi cu zi, în diferite activităţi etc. Pe de altă parte, sunt vizate oportunităţile de exercitare a profesiei de sociolog în societatea românească, prin creşterea substanţială a vizibilităţii publice, mai mult decât reprezintă sondajele de opinie publică şi de marketing, prin implicarea în sectorul economic, în administraţia publică şi ONG-uri, dar şi prin proiecte proprii. 